《送司农崔丞》
唐代·李颀

黄鹂鸣官寺，香草色未已。同时皆省郎，而我独留此。

维监太仓粟，常对府小史。清阴罗广庭，政事如流水。

奉使往长安，今承朝野欢。宰臣应记识，明主必迁官。

塞外貔将虎，池中鸳与鸾。词人洞箫赋，公子鵕鸃冠。

邑里春方晚，昆明花欲阑。行行取高位，当使路傍看。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。